**ბიუჯეტის შესრულება პირველი კვარტალი**

აჭარის ავტონომიური რესპუბლიკის განათლების, კულტურისა და სპორტის სამინისტრო 2024 წელს განათლების მიმართულებით ახორციელებს ხუთ პროგრამას: საგანმანათლებლო დაწესებულებების ინფრასტრუქტურის გაუმჯობესება, ინვენტარით აღჭურვა და საჯარო სკოლის მოსწავლეების ტრანსპორტით უზრუნველყოფა, აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება, ზოგადი განათლება, პროფესიული და უმაღლესი განათლება, საჯარო სკოლების საპანსიონო მომსახურება, გაძლიერებული (ფიზიკა, მათემატიკა) და ინკლუზიური სწავლების ხელშეწყობა.

პროგრამა - საგანმანათლებლო დაწესებულებების ინფრასტრუქტურის გაუმჯობესება, ინვენტარით აღჭურვა და საჯარო სკოლის მოსწავლეების ტრანსპორტით უზრუნველყოფა მოიცავს სამ ქვეპროგრამას.

ქვეპროგრამის - საჯარო სკოლების ინფრასტრუქტურის გაუმჯობესება საანგარიშო პერიოდის გეგმა შეადგენს 2 173,4 ათას ლარს, საკასო ხარჯი 2 104,3 ათას ლარს.

საანგარიშო პერიოდში მიმდინარეობს 6 საჯარო სკოლის მშენებლობა, სულ გაწეულია 1 078,7 ათასი ლარი:

სსიპ - დაბა ქედის საჯარო სკოლა (მშენებლობა-რეკონსტრუქცია-რეაბილიტაცია 2023-2025 წწ)- სამუშაოებს ახორციელებს შპს „ნევ სტაილ ბილდინგ“-ი, რომელიც დაფინანსებულია 59,3 ათასი ლარით, დასრულდა სპორტ დარბაზის იატაკის მოწყობის და გარე განათების სამუშაოები.

სსიპ - ხელვაჩაურის მუნიციპალიტეტის სოფელ ჭარნალის საჯარო სკოლა (დამატებითი კორპუსის მშენებლობა და ძირითადი კორპუსის რეაბილიტაცია 2024-2026 წწ) - სამუშაოებს ახორციელებს „სისაიდ“-ი, რომელიც დაფინანსებულია 26,2 ათასი ლარით, დასრულდა ფასადისა და სველი წერტილების, ასევე სახურავის სამშენებლო სამუშაოები.

სსიპ - ქობულეთის მუნიციპალიტეტის სოფელ ხუცუბნის საჯარო სკოლა (მშენებლობა 2022-2024 წწ) - სამუშაოებს ახორციელებს შპს „მტმ“-ი, რომელიც დაფინანსებულია 294,3 ათასი ლარით. დასრულდა შიდა მოპირკეთება და ტერიტორიის კეთილმოწყობის სამუშაოები მშენებლობა დასკვნით ეტაპზეა.

სსიპ - ნადიმ ართმელაძის სახელობის ხულოს მუნიციპალიტეტის სოფელ ბეღლეთის საჯარო სკოლა (2023-2024 წწ)- სამუშაოებს ახორციელებს შპს „ფერმო ფენსი“, რომელიც დაფინანსებულია 61,0 ათასი ლარით, მიმდინარეობს ღია მოედნის მოწყობის სამუშაოები.

ქალაქ ბათუმში ახალი საჯარო სკოლის აშენება (მშენებლობა 2022-2024 წწ) - სამუშაოებს ახორციელებს შპს „დიკა 2010“, რომელიც დაფინანსებულია 348,7 ათასი ლარით, მიმდინარეობს შენობაში ტიხრებისა და კედლების ამოყვანის სამუშაოები, ასევე ელ. სისტემის მონტაჟი და „ბ“ ბლოკის გადახურვის ფილის მოწყობა.

სსიპ - ქალაქ ბათუმის N16 საჯარო სკოლა (მშენებლობა 2022-2025 წწ) - სამუშაოებს ახორციელებს შპს „ანაგი“, რომელიც დაფინანსებულია 289,2 ათასი ლარით, დასრულდა ფასადის მოწყობის სამუშაოები, ასევე ელ. სისტემების, სახანძრო და სუსტი დენის სამუშაოები, მიმდინარეობს შიდა მოსაპირკეთებელი სამუშაოები.

საანგარიშო პერიოდში მიმდინარეობს/დასრულებულია 19 საჯარო სკოლის რეაბილიტაცია, სულ გაწეულია 843,5 ათასი ლარი.

სსიპ - ხელვაჩაურის მუნიციპალიტეტის სოფელ კაპრეშუმის საჯარო სკოლა (რეაბილიტაცია 2024 წ.) - სამუშაოები განახორციელა შპს „ნიუსთარ“-მა, რომელიც დაფინანსებულია 31,5 ათასი ლარით, დასრულდა გათბობის სისტემისა და შიდა სამღემბრო სამუშაოები.

სსიპ - ხელვაჩაურის მუნიციპალიტეტის სოფელ ჩიქუნეთის საჯარო სკოლა (რეაბილიტაცია 2024 წ.) - სამუშაოები განახორციელა მშენებელი კომპანია შპს „ბუილდინგ კომპან“-მა, რომელიც დაფინანსებულია 4,3 ათასი ლარით, დასრულდა გათბობის სისტემის მოწყობისა და სველი წერტილების სამშენებლო სამუშაოები.

სსიპ - ხელვაჩაურის მუნიციპალიტეტის სოფელ ჩხუტუნეთის საჯარო სკოლა (რეაბილიტაცია 2024-2025 წწ.) - სამუშაოები განახორციელა მშენებელი კომპანია შპს „ბუილდინგ კომპან“-მა, რომელიც დაფინანსებულია 21,2 ათასი ლარით, დასრულდა გათბობის სისტემის მოწყობისა და სველი წერტილების სამშენებლო სამუშაოები.

სსიპ - აკაკი წერეთლის სახელობის ქალაქ ქობულეთის N1 საჯარო სკოლა (რეაბილიტაცია 2023-2024 წწ) - სამუშაოებს ახორციელებდა შპს „კაიზენი“, რომელიც დაფინანსებულია 248,5 ათასი ლარით. დასრულდა შენობის სახურავის, ფასადის, სველი წერტილების და შიდა სამღებრო სამუშაოები.

სსიპ - ილია ჭავჭავაძის სახელობის ქალაქ ბათუმის N1 საჯარო სკოლა (რეაბილიტაცია 2023-2024 წწ.) - სამუშაოებს ახორციელებდა შპს „კაიზენი“, რომელიც დაფინანსებულია 36,2 ათასი ლარით. დასრულდა შენობის სახურავისა და შიდა მოსაპიკეთებელი სამუშაოები.

სსიპ - ქალაქ ბათუმის N2 საჯარო სკოლა (რეაბილიტაცია 2022-2024 წწ.) - სამუშაოებს ახორციელებდა შპს „ბეგი ჯორჯია“, რომელიც დაფინანსებულია 112,8 ათასი ლარით. დასრულდა შიდა მოსაპირკეთებელი და სამღებრო სამუშაოები, ასევე ფასადისა და ეზოს კეთილმოწყობა.

სსიპ - ქალაქ ბათუმის N8 საჯარო სკოლა (რეაბილიტაცია 2023-2024 წწ.), სსიპ - ქალაქ ბათუმის N9 საჯარო სკოლა (რეაბილიტაცია 2022-2025 წწ.), სსიპ - ქალაქ ბათუმის N10 საჯარო სკოლა (რეაბილიტაცია 2024 წწ.), სსიპ - აკაკი წერეთლის სახელობის ქალაქ ბათუმის N11 საჯარო სკოლა (რეაბილიტაცია 2024-2025 წწ.), სსიპ -ქალაქ ბათუმის N13 საჯარო სკოლა (რეაბილიტაცია 2024 წ.), სსიპ - ქალაქ ბათუმის N22 საჯარო სკოლა (რეაბილიტაცია 2022-2025 წწ.) და სსიპ - ქალაქ ბათუმის N26 საჯარო სკოლა (რეაბილიტაცია 2024-2025 წწ.) - სამუშაოები განახორციელა შემსრულებელმა კომპანიამ შპს „დიდა“-მ, რომელიც დაფინანსებულია 133,0 ათასი ლარით. კეთილმოეწყო სველი წერტილები.

სსიპ - ქალაქ ბათუმის N9 საჯარო სკოლა (რეაბილიტაცია 2022-2025 წწ.) - სამუშაოები განახორციელა მშენებელმა კომპანია შპს „სისაიდ“-მა, რომელიც დაფინანსებულია 51,2 ათასი ლარით. დასრულდა სპორტული მოედნისა და ფასადის მოსაპირკეთებელი სამუშაოები.

სსიპ - ქალაქ ბათუმის N20 საჯარო სკოლა (რეაბილიტაცია 2023-2024 წწ.) - სამუშაოებს ახორციელებს მშენებელი კომპანია შპს „იმედი XXI“-მა, რომელიც დაფინანსებულია 64,9 ათასი ლარით. დასრულდა ეზოს კეთილმოწყობა, სარდაფში მოეწყო სანიაღვრე სისტემა.

სსიპ - ხელვაჩაურის მუნიციპალიტეტის სოფელ ქვემო ახალშენის საჯარო სკოლა (რეაბილიტაცია 2023-2025 წ.) - სამუშაოებს ახორციელებს მშენებელი კომპანია შპს „ფერმო ფენსი“, რომელიც დაფინანსებულია 22,4 ათასი ლარით, მიმდინარეობს ღია მოედნის მოწყობის სამუშაოები.

სსიპ - ქობულეთის მუნიციპალიტეტის სოფელ კვირიკეს N2 საჯარო სკოლა (რეაბილიტაცია 2023-2025 წწ.) - სამუშაოებს ახორციელებს მშენებელი კომპანია „ფერმო ფენსი“, რომელიც დაფინანსებულია 29,9 ათასი ლარით. მიმდინარეობს ღია მოედნის მოწყობის სამუშაოები.

სსიპ - ქობულეთის მუნიციპალიტეტის სოფელ დაგვას საჯარო სკოლა (რეაბილიტაცია 2023-2024 წწ.) - სამუშაოებს ახორციელებს მშენებელი კომპანია „ფერმო ფენსი“, რომელიც დაფინანსებულია 47,5 ათასი ლარით. მიმდინარეობს ღია მოედნის მოწყობის სამუშაოები.

სსიპ - ქობულეთის მუნიციპალიტეტის სოფელ ბუკნარის საჯარო სკოლა (რეაბილიტაცია 2023-2024 წწ) - სამუშაოებს ახორციელებს შპს „ფერმო ფენსი“, რომელიც დაფინანსებულია 25,7 ათასი ლარით, მიმდინარეობს ღია მოედნის მოწყობის სამუშაოები.

სსიპ - ქობულეთის მუნიციპალიტეტის სოფელ ქვედა სამების საჯარო სკოლა (რეაბილიტაცია 2023-2024 წწ.) - სამუშაოებს ახორციელებს შპს „ფერმო ფენსი“, რომელიც დაფინანსებულია 14,4 ათასი ლარით, მიმდინარეობს ღია მოედნის მოწყობის სამუშაოები.

შესყიდულია ერთი საჯარო სკოლის საპროექტო-სახარჯთაღრიცხვო დოკუმენტაცია, გაწეულია თანხა 8,0 ათასი ლარი.

„საჯარო სკოლების შენობების და ტერიტორიის სხვადასხვა გაუთვალისწინებელი სამუშაოების“ ფარგლებში განხორციელდა 3 საჯარო სკოლის სარეაბილიტაციო სამუშაოები. სულ გაწეულია 50,3 ათასი ლარი:

 სსიპ - ხელვაჩაურის მუნიციპალიტეტის სოფელ ახალშენის N2 საჯარო სკოლა - სამუშაოები განახორციელა შპს „ნიუ სთარ“-მა, რომელიც დაფინანსებულია 8,6 ათასი ლარით, მოეწყო სველი წერტილები, შესრულდა შიდა მოსაპირკეთებელი და ელ. სისტემის სამუშაოები.

სსიპ - ხელვაჩაურის მუნიციპალიტეტის სოფელ ყოროლისთავის საჯარო სკოლა - სამუშაოები განახორციელა შპს „ნიუ სთარ“-მა, რომელიც დაფინანსებულია 32,5 ათასი ლარით, დასრულდა ეზოს კეთილმოწყობისა და შშმ პირებისათვის პანდუსების მოწყობის სამუშაოები.

სსიპ - ქედის მუნიციპალიტეტის სოფელ დოლოგანის საჯარო სკოლა - სამუშაოები განახორციელა მშენებელი კომპანია შპს „ბუილდინგ კომპან“-მა, რომელიც დაფინანსებულია 9,2 ათასი ლარით, დასრულდა გათბობის სისტემის სამონტაჟო სამუშაოები.

ინფრასტრუქტურული პროექტების განხორციელებასთან დაკავშირებით, სასწავლო პროცესის განხორციელების მიზნით, ალტერნატიული უძრავი ქონების დაქირავებაზე (იჯარა) გაწეულია 79,4 ათასი ლარი.

ქვეპროგრამის კოორდინატორის, მონიტორინგის ჯგუფისა და საპროექტო ჯგუფის შრომის ანაზღაურებაზე გაწეულია 39,3 ათასი ლარი, ტექნიკურ ზედამხედველობაზე და ექსპერტიზაზე გაწეულია 5,1 ათასი ლარი.

 ქვეპროგრამის შესრულების პროცენტი: 96,8%

**ქვეპროგრამის - საჯარო სკოლების მატერიალური ბაზის გაუმჯობესება** საანგარიშო პერიოდის გეგმა შეადგენს 63,4 ათას ლარს, საკასო ხარჯი 46,3 ათას ლარს.

ღონისძიების - ბიბლიოთეკების რემოდელირების ფარგლებში მიმდინარეობს 3 საჯარო სკოლის ბიბლიოთეკის სივრცის რეაბილიტაცია თანხით 46,3 ათასი ლარი.

ქვეპროგრამის ფარგლებში ღონისძიებებზე ტენდერი გამოცხადებულია, ხელშეკრულება გაფორმებულია და დარჩენილი რესურსის ათვისება განხორციელდება მომდევნო კვარტალში.

 ქვეპროგრამის შესრულების პროცენტი: 73,0 %

**ქვეპროგრამის - საჯარო სკოლის მოსწავლეების ტრანსპორტით უზრუნველყოფა** საანგარიშო პერიოდის დაზუსტებული გეგმა შეადგენს 2 333,2 ათას ლარს, საკასო ხარჯი 2 323,8 ათას ლარს.

საანგარიშო პერიოდში განხორციელდა მოსწავლეთა ტრანსპორტით უზრუნველყოფა თანხით 2 316,0 ათასი ლარი. გაწეულია ქვეპროგრამის კოორდინატორის შრომის ანაზღაურებაზე 7,8 ათასი ლარი.

ქვეპროგრამის შესრულების პროცენტი: 99,6 %

**პროგრამა - აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება** მოიცავს ოთხ ქვეპროგრამას: სსიპ „ბათუმის შოთა რუსთაველის სახელმწიფო უნივერსიტეტი“, სსიპ „სასწავლო უნივერსიტეტი - ბათუმის სახელმწიფო საზღვაო აკადემია“, სსიპ „ბათუმის ხელოვნების სასწავლო უნივერსიტეტი“ და ა(ა)იპ - საქართველოს საპატრიარქოს წმინდა ტბელ აბუსერისძის სახელობის სასწავლო უნივერსიტეტი.

**ქვეპროგრამის - სსიპ „ბათუმის შოთა რუსთაველის სახელმწიფო უნივერსიტეტი“** საანგარიშო პერიოდისგეგმა შეადგენს 501,2 ათას ლარს, ხოლო ხარჯი კი - 301,2 ათას ლარს.

ქვეპროგრამის ფარგლებში განხორციელდა შემდეგი საქმიანობა:

სამეცნიერო-კვლევითი საქმიანობის ხელშეწყობის მიზნით დაფინანსდა აგრარული და მემბრანული ტექნოლოგიების ინსტიტუტის, ფიტოპათოლოგიისა და ბიომრავალფეროვნების ინსტიტუტისა და ნიკო ბერძენიშვილის ინსტიტუტის საქმიანობა - თანამშრომელთა შრომის ანაზღაურება - 296,8 ათასი ლარი. ასევე გაწეულია კოორდინატორის შრომის ანაზღაურებაზე - 4,4 ათასი ლარი.

გეგმასა და ფატს შორის სხვაობა ძირითადად გამოწვეულია ინფრასტრუქტურის გაუმჯობესების ხარჯის (კაპიტალური გრანტი) აუთვისებლობით, რომელიც განხორციელდება შემდეგ კვარტალში.

 ქვეპროგრამის შესრულების პროცენტი: 60,1%

**ქვეპროგრამის - სსიპ - სასწავლო უნივერსიტეტი-ბათუმის სახელმწიფო საზღვაო აკადემია** საანგარიშო პერიოდის გეგმა შეადგენს 200,0 ათას ლარს, საკასო ხარჯი არ განხორციელებულა

საზღვაო აკადემიის ინფრასტრუქტურისა და მატერიალურ-ტექნიკური ბაზის გაუმჯობესების მიზნით, საანგარიშგებო პერიოდში დაიგეგმა სპორტული დარბაზისა და აკადემიის ტერიტორიაზე განლაგებული სველი წერტილების რემონტი. აღნიშნული სამუშაოს უზრუნველსაყოფად მიმდინარეობს საპროექტო-სახარჯთაღრიცხვო დოკუმენტაციის მომზადება/დაზუსტების პროცესი, რომლის დასრულების შემდეგ განხორციელდება შესყიდვით გათვალისწინებული პროცედურები. გამომდინარე აქედან, პირველი კვარტლით გათვალისწინებული საბიუჯეტო ასიგნების ათვისება მოხდება მომდევნო კვარტალში.

**ქვეპროგრამის - სსიპ - ბათუმის ხელოვნების სასწავლო უნივერსიტეტი** საანგარიშო პერიოდისგეგმა შეადგენს 370,0 ათას ლარს, ხოლო ხარჯი კი - 335,9 ათას ლარს.

ქვეპროგრამის ფარგლებში განხორციელდა შემდეგი საქმიანობა:

დაფინანსებულია უნივერსიტეტში აკადემიური უმაღლესი პროფესიული, საბაკალავრო და სამაგისტრო პროგრამების განხორციელების მიზნით პროფესორ მასწავლებელების შრომის ანაზღაურება - 330,0 ათასი ლარი.

შეძენილი იქნა სასწავლო კომპიუტერები თანხით 5,9 ათასი ლარი.

ქვეპროგრამის შესრულების პროცენტი: 90,8 %

**ქვეპროგრამის - ა(ა)იპ - საქართველოს საპატრიარქოს წმიდა ტბელ აბუსერისძის სახელობის სასწავლო უნივერისტეტის** საანგარიშო პერიოდის გეგმა შეადგენს 245,0 ათას ლარს, საკასო ხარჯი კი 128,8 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

 საანგარიშო პერიოდში განხორცილდა კომუნალური ხარჯების და აკრედირაციის საფასურის გადახდა თანხით 51,2 ათასი ლარი.

განხოციელდა სასწავლო სივრცეების სარემონტო სამუშაოები თანხით 77,6 ათასი ლარი.

გეგმასა და ფაქტს შორის დარჩენილი სხაობის ათვისება განხორციელდება შემდეგ კვარტალში.

ქვეპროგრამის შესრულების პროცენტი: 52,6 %

**პროგრამა** - **ზოგადი განათლება** მოიცავს ორ ქვეპროგრამას

**ქვეპროგრამის - ვასწავლოთ მომავალი წარმატებისთვის** საანგარიშო პერიოდის დაზუსტებული გეგმა შეადგენს 341,6 ათას ლარს, საკასო ხარჯი 286,0 ათას ლარს.

ქვეპროგრამის ფარგლებში განხორციელდა შემდეგი საქმიანობა:

2024 წლის პირველ კვარტალში ქვეპროგრამით გათვალისწინებული მაღალმთიანი აჭარის (ქედა, შუახევი, ხულო) საჯარო სკოლებში არსებული სხვადასხვა საგნის მასწავლებლის დეფიციტის შესავსებად სულ დასაქმებულია 17 პედაგოგი, რაზეც გაწეულია 34,4 ათასი ლარი.

„პროექტი ჩემს გაკვეთილზე“ ღონისძიების ფარგლებში დაფინანსდა 61 პროექტი თანხით 251,6 ათასი ლარი.

 გეგმასა და ფაქტს შორის სხვაობა ძირითადად გამოწვეულია იმის გამო, რომ „მასწავლებელთა პროფესიული განვითარება“ ღონისძიების ფარგლებში გამოცხადებულია კონკურსი და თანხის ათვისება მოხდება მომდევნო კვარტალში.

ქვეპროგრამის შესრულების პროცენტი: 83,7 %

**ქვეპროგრამის - კონკურსები და ოლიმპიადები** საანგარიშო პერიოდის გეგმა შეადგენს 100,0 ათას ლარს, საკასო ხარჯი 1,8 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

შეძენილია 2023 წელს კონკურსებში გამარჯვებული მოსწავლეების დაჯილდოვების მიზნით 3 ცალი სმარტ საათი თანხით 1,8 ათასი ლარი.

გეგმასა და ფაქტს შორის სხვაობა ძირითადად გამოწვეულია შემდეგი გარემოებებით:

ღონისძიების „სასკოლო კლუბების ინიციატივების დაფინანსება“ ფარგლებში დასრულებულია განაცხადების წარმოდგენა, ჩატარდება მეორე ტური და გამოვლინდება გამარჯვებული კლუბები, რის შემდეგაც განხორციელდება თანხის ათვისება მომდევნო კვარტალში.

ღონისძიების „სასკოლო ბიბლიოთეკების განვითარება“ ფარგლებში მიმდინარეობს ბენეფიციართა რეგისტრაციები, რომელიც დასრულდება აპრილის თვეში, შესაბამისად თანხის ათვისება განხორციელდება მეორე კვარტალში.

ქვეპროგრამაში არსებული ღონისძიებების ფარგლებში გამოცხადებულია ტენდერი, გაფორმებულია ხელშეკრულება და თანხის გადარიცხვა განხორციელდება მომდევნო კვარტლებში.

**პროგრამა** - **პროფესიული და** **უმაღლესი განათლება** მოიცავს ექვს ქვეპროგრამას, რომელთაგან საანგარიშო პერიოდში გეგმა გათვალისწინებულია ორ ქვეპროგრამაზე.

**ქვეპროგრამის - სწავლა საზღვარგარეთ** საანგარიშო პერიოდის გეგმა შეადგენს 300,0 ათას ლარს, საკასო ხარჯი 280,0 ათას ლარს.

ქვეპროგრამის ფარგლებში განხორციელდა შემდეგი საქმიანობა:

საანგარიშო პერიოდში 12 სტუდენტს სწავლა დაუფინანსდა 280,0 ათასი ლარით.

ქვეპროგრამის შესრულების პროცენტი: 93,3 %

**ქვეპროგრამის - უცხოეთში სტაჟირება** საანგარიშო პერიოდის გეგმა შეადგენს 27,6 ათას ლარს, საკასო ხარჯი 6,6 ათას ლარს.

ქვეპროგრამის ფარგლებში განხორციელდა შემდეგი საქმიანობა:

გაიგზავნა 1 სტაჟიორი საზღვარგარეთ თანხით 2,0 ათასი ლარი.

გაწეულია კოორდინატორის შრომის ანაზღაურებაზე 4,6 ათასი ლარი.

ქვეპროგრამის სტაჟიორების მიმღებმა პარტნიორებმა განახორციელეს გარკვეული ცვლილებები და გამოაცხადეს სტაჟიორების მიღება მომდევნო კვარტლიდან, რის გამოც სტაჟიორების გაგზავნა განხორციელდება მომდევნო კვარტლებში.

ქვეპროგრამის შესრულების პროცენტი: 23,9 %

**პროგრამა - საჯარო სკოლების საპანსიონო მომსახურება, გაძლიერებული (ფიზიკა, მათემატიკა) და ინკლუზიური სწავლების ხელშეწყობა მოიცავს ორ ქვეპროგრამას.**

**ქვეპროგრამის - საპანსიონო მომსახურების მქონე საჯარო სკოლების და გაძლიერებული (ფიზიკა,მათემატიკა) სწავლების ხელშეწყობა** საანგარიშო პერიოდისგეგმა შეადგენს 232,2 ათას ლარს, ხოლო ხარჯი კი - 138,7 ათას ლარს.

ქვეპროგრამის ფარგლებში განხორციელდა შემდეგი საქმიანობა:

საპანსიონო მომსახურების მქონე საჯარო სკოლები: „სსიპ ხელვაჩაურის მუნიციპალიტეტის სოფელ სალიბაურის N2 საჯარო სკოლა“, „სსიპ ქობულეთის მუნიციპალიტეტის ჩაისუბნის N2 საჯარო სკოლა“, „სსიპ ფრიდონ თურმანიძის სახელობის ქედის მუნიციპალიტეტის სოფელ მერისის საჯარო სკოლა“, „სსიპ შუახევის მუნიციპალიტეტის დაბა შუახევის საჯარო სკოლა“ და „სსიპ ქალაქ ბათუმის N6 ფიზიკა-მათემატიკის საჯარო სკოლა“ დაფინანსდა 134,1 ათასი ლარით, რაც ძირითადად მოიცავს ადმინისტრაციული პერსონალის შრომის ანაზღაურებას და მიმდინარე ხარჯებს.

ქვეპროგრამის ფარგლებში საშუალოდ 117 აღსაზრდელს გაეწია საპანსიონო მომსახურეობა.

გაწეულია ქვეპროგრამის კოორდინატორის შრომის ანაზღაურებაზე 4,6 ათასი ლარი.

შეუსრულებლობა ძირითადად გამოწვეულია მიმდინარე ხარჯების (ოფისის ხარჯების) აუთვისებლობით.

ქვეპროგრამის შესრულების პროცენტი: 59,7 %

**ქვეპროგრამის - ინკლუზიური სწავლების ხელშეწყობა** საანგარიშო პერიოდის გეგმა შეადგენს 180,1 ათას ლარს, ხოლო ხარჯი კი - 133,8 ათას ლარს.

ქვეპროგრამის ფარგლებში განხორციელდა შემდეგი საქმიანობა:

გაწეულია ქვეპროგრამის კოორდინატორის შრომის ანაზღაურებაზე 4,6 ათასი ლარი.

 ქვეპროგრამის ფარგლებში „სსიპ ვახტანგ პაპუნიძის სახელობის დაბა ქედის საჯარო სკოლის“, „სსიპ თეიმურაზ ჯორბენაძის ქალაქ ქობულეთის N3 საჯარო სკოლის“, „სსიპ ქალაქ ბათუმის N26 საჯარო სკოლისა“ და „სსიპ ქალაქ ბათუმის N17 საჯარო სკოლის“ ფიზიკური, ინტელექტუალური, სოციალური, ემოციური, ლინგვისტური თუ სხვა, სწავლასთან დაკავშირებული სირთულეების მქონე საშუალოდ 96 სსმ მოსწავლეს გაეწია შესაბამისი მომსახურება თანხით 129,2 ათასი ლარი.

 შეუსრულებლობა ძირითადად გამოწვეულია მიმდინარე ხარჯების (კვებისა და ხვა საქონელი და მომსახურების ხარჯების) აუთვისებლობით.

ქვეპროგრამის შესრულების პროცენტი: 74,3 %

**აჭარის ავტონომიური რესპუბლიკის განათლების, კულტურისა და სპორტის სამინისტრო 2024 წელს კულტურის განვითარება, ხელშეწყობა და პოპულარიზაციის მიმართულებით ახორციელებს ხუთ პროგრამას, რომელთაგან საანგარიშო პერიოდში გეგმა გათვალისწინებულია 4 პროგრამაზე.**

**პროგრამა - კულტურის პოპულარიზაცია და შემოქმედებითი პროცესების მხარდაჭერა** მოიცავს ორ ქვეპროგრამას, რომელთაგან საანგარიშო პერიოდში გეგმა გათვალისწინებულია ერთ ქვეპროგრამაზე.

**ქვეპროგრამის - პროექტების მხარდაჭერა, ფესტივალების და ღონისძიებების ორგანიზება** საანგარიშო პერიოდისდაზუსტებულიგეგმა შეადგენს 24,5 ათას ლარს, საკასო ხარჯი 4,5 ათას ლარს.

გაწეულია ქვეპროგრამის კოორდინატორის შრომის ანაზღაურებაზე 4,5 ათასი ლარი.

ქვეპროგრამის ფარგლებში ორგანიზება გაეწია თეატრის საერთაშორისო დღისადმი მიძღვნილ ღონისძიებას, რისთვისაც 2024 წლის 15 მარტს ა(ა)იპ „აჭარის თეატრალურ საზოგადოებასთან“ გაფორმდა №48 ხელშეკრულება თანხით 11,8 ათასი ლარი. ღონისძიება გაიმართა მიმდინარე წლის 27 მარტს, ანგარიშსწორება მიმწოდებელთან განხორციელდება II კვარტალში.

თეატრის საერთაშორისო დღისადმი მიძღვნილი ღონისძიების ფარგლებში ხელოვანთა დაჯილდოების მიზნით 2024 წლის 25 მარტს №01-08/83 ბრძანებით გამოიყო 5,9 ათასი ლარი. გამოვლენილ გამარჯვებულებთან ანგარიშსწორება განხორციელდება II კვარტალში.

ორგანიზება გაეწია ღონისძიებას - „ოზურგეთის სახელმწიფო დრამატული თეატრის გასტროლი აჭარის ავტონომიურ რესპუბლიკაში“, რისთვისაც 2024 წლის 22 მარტს შპს „ირე პალასთან“ გაფორმდა №54 ხელშეკრულება თანხით 8,0 ათასი ლარი. ღონისძიება გაიმართა მიმდინარე წლის 24-25 მარტს, ანგარიშსწორება მიმწოდებელთან განხორციელდება II კვარტალში.

ანსამბლ „ქართული ხმების“ კონცერტის - „სიმღერით ვიმოგზაუროთ საქართველოში“ - ორგანიზების მიზნით გამოცხადდა ელექტრონული ტენდერი NAT240006323. ღონისძიება გაიმართება მიმდინარე წლის 14 ივნისს, შესაბამისად, ანგარიშსწორება მიმწოდებელთან განხორციელდება II კვარტალში.

ქვეპროგრამის შესრულების პროცენტი: 18,4 %

**პროგრამის - კულტურის ორგანიზაციების განვითარების ხელშეწყობა** საანგარიშო პერიოდის გეგმა შეადგენს 46,0 ათას ლარს, ხოლო საკასო ხარჯი 10,4 ათას ლარს.

პროგრამა ითვალისწინებს მაღალმთიან აჭარაში თეატრალური ხელოვნების განვითარების ხელშეწყობას; რის ფარგლებში განხორციელდება სსიპ - იუსუფ ზოიძის სახელობის ხულოს პროფესიული სახელმწიფო დრამატული თეატრის საქმიანობის მხარდაჭერა, რისთვისაც საანგარიშო პერიოდში გაწეულია 10,4 ათასი ლარი, რომელიც მოიცავს მიმდინარე ხარჯებს.

პროგრამის ფარგლებში დაფინანსება ხორციელდება აჭარის ავტონომიური რესპუბლიკის განათლების, კულტურისა და სპორტის სამინისტროს მიერ ხულოს პროფესიული სახელმწიფო დრამატული თეატრის მოთხოვნის შესაბამისად.

პროგრამის შესრულების პროცენტი: 22,6 %

**პროგრამის - ფოლკლორის პოპულარიზაცია და ხელშეწყობა** საანგარიშო პერიოდის გეგმა შეადგენს 25,0 ათას ლარს, ხოლო საკასო ხარჯი 21,6 ათას ლარს.

 აჭარის ავტონომიური რესპუბლიკის განათლების, კულტურისა და სპორტის სამინისტროს ორგანიზებით ჩატარდა მასტერკლასები ხალხური ქორეოგრაფიისა და სიმღერის მიმართულებით, გაწეულია ხარჯი 16,7 ათასი ლარი.

გაწეულია ქვეპროგრამის კოორდინატორის შრომის ანაზღაურებაზე 4,9 ათასი ლარი.

გეგმასა და ფაქტს შორის სხვაობა ძირითადად გამოწვეულია ტენდერის შედეგად მიღებული ეკონომიით.

პროგრამის შესრულების პროცენტი: 86,4 %

**პროგრამის - კულტურის დაწესებულებების ინფრასტრუქტურის გაუმჯობესება** საანგარიშო პერიოდის დაზუსტებული გეგმა შეადგენს 6,0 ათას ლარს, საკასო ხარჯი არ გაწეულა.

პროგრამა ითვალისწინებს კულტურის დაწესებულებების ინფრასტრუქტურის გაუმჯობესებას, კერძოდ, სახელოვნებო სკოლის მშენებლობას (სანებართვო მოსაკრებელი, სამშენებლო სამუშაოები, ტექნიკური ზედამხედველობა, ექსპერტიზა), ერთი კულტურის დაწესებულების სარეაბილიტაციო სამუშაოების შესყიდვას, ერთი კულტურის დაწესებულების სარეპეტიციო სივრცის მშენებლობის საპროექტო-სახარჯთაღრიცხვო დოკუმენტაციის შესყიდვას და მშენებლობას და კულტურის დაწესებულებებისთვის მუსიკალური ინსტრუმენტების შეძენას.

 საანგარიშო პერიოში მიმდინარეობს სახელოვნებო სკოლის პროექტის შეთანხმების პროცედურები.

**კულტურული მემკვიდრეობის დაცვის, განვითარებისა და პოპულარიზაციის მიზნით სსიპ „აჭარის კულტურული მემკვიდრეობის დაცვის სააგენტო“ 2024 წელს ახორციელებს ორ ქვეპროგრამას, კულტურული მემკვიდრეობის მართვას, რომელიც წარმოადგენს ადმინისტრაციულ ხარჯებს და ქვეპროგრამას - კულტურული მემკვიდრეობის შენარჩუნება და განვითარება.**

 **ქვეპროგრამის - კულტურული მემკვიდრეობის შენარჩუნება და განვითარება** საანგარიშო პერიოდის დაზუსტებული გეგმა შეადგენს 113,0 ათას ლარს, საკასო ხარჯი 113,0 ათას ლარს.

აჭარაში არსებული ავარიულ მდგომარეობაში მყოფი ძეგლების რეაბილიტაციის ფარგლებში დასრულდა ქ. ბათუმში მდებარე კ. გამსახურდიას ქ. N9-ში, მაქაცარიას ქ. N1-ში, ა. წერეთლის ქ. N1-ში და მელაშვილის ქ. N7-ში მდებარე ძეგლების სარეაბილიტაციო სამუშაოები. მიმდინარეობს ქობულეთის მუნიციპალიტეტში ხინოს ეკლესიის სარეაბილიტაციო სამუშაოები. გაწეულია ხარჯი 113,0 ათასი ლარი.

ქვეპროგრამის შესრულების პროცენტი: 100,0 %

**სპორტის განვითარების ხელშეწყობისა და პოპულარიზაციის მიზნით სპორტის დეპარტამენტი 2024 წელს ახორციელებს ორ პროგრამას, სპორტის სფეროს მართვას, რომელიც წარმოადგენს ადმინისტრაციულ ხარჯებს და პროგრამას - სპორტის ხელშეწყობა.**

**პროგრამის - სპორტის ხელშეწყობის ფარგლებში ხორციელდება ექვსი ქვეპროგრამა.**

**ქვეპროგრამის - პროფესიული და მაღალი მიღწევების სპორტის განვითარების ხელშეწყობა** საანგარიშო პერიოდის გეგმა შეადგენს 950,0 ათას ლარს, საკასო ხარჯი 665,8 ათას ლარს.

ქვეპროგრამის ფარგლებში დაფინანსდა აჭარის ჩემპიონატების, პირველობებისა და საერთაშორისო რესპუბლიკურ ტურნირებში, სასწავლო-საწვრთნო შეკრებებში აჭარის გუნდებისა და სპორტსმენების, მწვრთნელების, მსაჯებისა და ფედერაციების წარმომადგენლების მონაწილეობა. საანგარიშო პერიოდში კალენდარული გეგმის თანახმად ჩატარდა აჭარაში მოქმედი 36 ფედერაციის 139 ღონისძიება და გაწეული იქნა ხარჯი 665,8 ათასი ლარი.

ღონისძიების „აჭარის სპორტის ფოტო ისტორია (წიგნის გამოცემა)“ ფარგლებში სპორტის დეპარტამენტის მიერ გამოცხადდა ელ. ტენდერი NAT240005232, რომელშიც გამარჯვებულ მიმწოდებელთან შპს „ფავორიტი სტილთან“ დადებულია სახელმწიფო შესყიდვის ხელშეკრულება 28,8 ათას ლარზე, აღნიშნული ხელშეკრულების საფუძველზე მიმწოდებული უზრუნველყოფს ქართულად შედგენილი მასალის - წიგნის „აჭარის სპორტის ფოტო ისტორია“ ინგლისურ ენაზე თარგმნას, რედაქტირებას, აწყობას, დიზაინს, მაღალპოლიგრაფულ ბეჭდვას და ადგილზე მოწოდებას.

გეგმასა და ფაქტს შორის თანხის აუთვისებლობა ძირითადად გამოწვეულია იმით, რომ ბაზრის კვლევის ეტაპზე მიმწოდებლების მიერ არ იქნა დროულად მოწოდებული ინფორმაცია წიგნის ბეჭდვის სავარაუდო ღირებულების თაობაზე, რამაც გამოიწვია ტენდერის გამოცხადების შეფერხება, ასევე ეროვნული ფედერაციების მიერ პირველ კვარტალში დაგეგმილი ღონისძიებების ნაწილის ჩატარების თარიღები შეიცვალა, ვინაიდან 2024 წლის ოლიმპიადა იმართება ზაფხულში, რამაც გამოიწვია აჭარაში მოქმედი ფედერაციების კალენდარული გეგმის ცვლილება.

ქვეპროგრამის შესრულების პროცენტი: 70,1 %

**ქვეპროგრამის - აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები** საანგარიშო პერიოდის გეგმა შეადგენს 240,0 ათას ლარს, საკასო ხარჯი 84,4 ათას ლარს.

აჭარაში მოქმედი სპორტული ფედერაციის 59 სპორტსმენსა და მწვრთნელს სხვადასხვა რანგის ჩემპიონატებსა თუ პირველობებში მიღწეული წარმატებებისათვის ქვეპროგრამის ფარგლებში გადაეცა ერთჯერადი ფულადი ჯილდო თანხით 84,4 ათასი ლარი.

გეგმასა და ფაქტს შორის თანხის აუთვისებლობა ძირითადად გამოწვეულია იმით, რომ საქართველოს ეროვნული სპორტული ფედერაციების გადაწყვეტილებით 2024 წლის სპორტულ კალენდარულ გეგმებში შეტანილი იქნა ცვლილება და პირველ კვარტალში დაგეგმილი ეროვნული ჩემპიონატები და პირველობები გადატანილი იქნა მომდევნო კვარტლებში.

ქვეპროგრამის შესრულების პროცენტი: 35,2 %

**ქვეპროგრამის - სათამაშო და ინდივიდუალურ სახეობათა განვითარების ხელშეწყობა** საანგარიშო პერიოდის გეგმა შეადგენს 260,3 ათას ლარს, საკასო ხარჯი 195,9 ათას ლარს. ქვეპროგრამის ფარგლებში განხორციელდა შემდეგი საქმიანობა:

3 თვის განმავლობაში ჩატარდა 16 სასწავლო-საწვრთნო შეკრება ხელბურთის, წყალბურთის, ფეხბურთის, კალათბურთის, ინდორ ჰოკეის, რაგბის, ბერძნულ რომაული და თავისუფალი ჭიდაობის, მშვილდოსნობის, ძიუდოს და ძალოსნობაში. ღონისძიებების პროცესში მონაწილეები უზრუნველყოფილი იყვნენ ტრანსპორტით, სასტუმროთი და კვებით, ღონისძიების ორგანიზაციებისათვის საჭირო დარბაზის იჯარით. ჩასატარებელი ღონისძიებების ზედამხედველობისა და საორგანიზაციო საკითხების მოგვარების მიზნით თითოეული სახეობების მიხედვით სპორტის დეპარტამენტის მიერ შრომითი ხელშეკრულებით აყვანილი იქნა 12 კოორდინატორი.

გეგმასა და ფაქტს შორის თანხის აუთვისებლობა ძირითადად გამოწვეულია იმით, რომ საქართველოს ეროვნული სპორტული ფედერაციების გადაწყვეტილებით 2024 წლის სპორტულ კალენდარულ გეგმებში შეტანილ იქნა ცვლილება, პირველ კვარტალში სათამაშო სახეობებში დაგეგმილი სპორტული ღონისძიებები გადატანილ იქნა მომდევნო კვარტლებში, ხოლო შეჯიბრებაზე უკეთ ასპარეზობისათვის სასწავლო-საწვრთნო შეკრებები იმართება ღონისძიებების წინ.

ქვეპროგრამის შესრულების პროცენტი: 75,3 %

**ქვეპროგრამის - მწვრთნელთა, მსაჯთა და სპორტსმენთა სოციალური მხარდაჭერა და წახალისება** საანგარიშო პერიოდის გეგმა შეადგენს 58,0 ათას ლარს, საკასო ხარჯი 56,9 ათას ლარს.

ქვეპროგრამის ფარგლებში განხორციელდა შემდეგი საქმიანობა:

2024 წლის განმავლობაში ყოველთვიური 235 ლარიანი დახმარება გაეწია 73 ბენეფიციარს (51,2 ათასი ლარი), იუბილეებისა და სხვა ღირსშესანიშნავ თარიღებთან დაკავშირებით მატერიალური მხარდაჭერა გაეწია 8 ბენეფიციარს - სულ თანხით 4,7 ათასი ლარი. 1 სპორტის დამსახურებულ მუშაკის გარდაცვალების გამო მათ ოჯახს გაეწია ერთჯერადი დახმარება, სულ გაწეულია 1,0 ათასი ლარი.

ქვეპროგრამის შესრულების პროცენტი: 98,1 %

**ქვეპროგრამის - აჭარის ნაკრები გუნდების წევრთა და მათ პირად მწვრთნელთა სტიპენდია** საანგარიშო პერიოდის გეგმა შეადგენს 48,4 ათას ლარს, საკასო ხარჯი 48,4 ათას ლარს.

ქვეპროგრამის ფარგლებში განხორციელდა შემდეგი საქმიანობა:

საანგარიშო პერიოდში აჭარაში მოქმედი სპორტული ფედერაციების სპორტის ცალკეულ სახეობებში მიღწეული წარმატებებისათვის 74 წარმატებულ სპორტსმენზე და მათ პირად მწვრთნელზე გაწეული იქნა მატერიალური წახალისება (სტიპენდია) 48,4 ათასი ლარი.

ქვეპროგრამის შესრულების პროცენტი: 100,0 %

**ქვეპროგრამის - მასობრივი სპორტის განვითარების ხელშეწყობა** საანგარიშო პერიოდის გეგმა შეადგენს 250,0 ათას ლარს, საკასო ხარჯი 208,2 ათას ლარს.

ქვეპროგრამის ფარგლებში დაფინანსდა აჭარის ჩემპიონატების ადგილობრივი და საერთაშორისო მნიშვნელობის ტურნირებში, ფესტივალებში, ჩემპიონატებში, პირველობებში სხვადასხვა ასაკობრივ კატეგორიაში სპორტსმენთა მონაწილეობა. საანგარიშო პერიოდში კალენდარული გეგმის თანახმად ჩატარდა აჭარაში მოქმედი 6 ფედერაციის 13 ღონისძიება და გაწეული იქნა ხარჯი 208,2 ათასი ლარი.

გეგმასა და ფაქტს შორის თანხის აუთვისებლობა ძირითადად გამოწვეულია იმით, რომ ეროვნული ფედერაციების მიერ პირველ კვარტალში დაგეგმილი ღონისძიებების ნაწილის ჩატარების თარიღები შეიცვალა, რამაც გამოიწვია აჭარაში მოქმედი ფედერაციების კალენდარული გეგმის ცვლილება.

ქვეპროგრამის შესრულების პროცენტი: 83,3 %

**სსიპ „ახალგაზრდული რეგიონული ცენტრი“ 2024 წელს ახორციელებს ორ პროგრამას, აქედან „ახალგაზრდული რეგიონული ცენტრის“ პროგრამას, რომელიც წარმოადგენს ადმინისტრაციულ ხარჯებს და ერთ პროგრამას.**

**პროგრამის - ახალგაზრდების ინტელექტუალური, კულტურული და კარიერული განვითარების მხარდაჭერა** ფარგლებში ხორციელდება სამი ქვეპროგრამა.

**ქვეპროგრამის - არაფორმალური განათლება, გართობა და შემეცნება** საანგარიშო პერიოდის გეგმა შეადგენს 114,5 ათას ლარს, საკასო ხარჯი 11,9 ათას ლარს.

ღონისძიების „გახდი ლიდერი“ ფარგლებში პირველ კვარტალში განხორციელდა ღონისძიების შესრულებასთან დაკავშირებული წინამოსამზადებელი სამუშაოები - გამოცხადდა ელექტრონული ტენდერი, რომელიც არ შედგა, ღონისძიება განხორციელდება მე-2 კვარტალში.

ღონისძიების „შემეცნებითი ტურები“ ფარგლებში პირველ კვარტალში განხორციელდა ღონისძიების შესრულებასთან დაკავშირებული წინამოსამზადებელი სამუშაოები - გამოცხადდა ელექტრონული ტენდერი, რომელიც არ შედგა, ხოლო ღონისძიების ფარგლებში ღონისძიება განხორციელდება მე-2 და მე-3 კვარტალში.

ღონისძიების „აჭარის რეგიონალური ლიგა“ ფარგლები პირველ კვარტალში გაიწია ღონისძიების შესრულებასთან დაკავშირებული წინამოსამზადებელი სამუშაოები. სახელმწიფო შესყიდვების სააგენტოსგან მიღებული იქნა თანხმობა აღნიშნული ღონისძიების ექსკლუზიური უფლებამოსილების განხორციელების თაობაზე. ექსკლუზივის მფლობელის მიერ დოკუმენტების მოწოდება ვერ განხორციელდა შეთანხმებულ ვადებში. შესყიდვების სააგენტოს ადმინისტრირებადი ვებ გვერდის მეშვეობით აღნიშნული ღონისძიების შეთანხმება მოხდა მარტის თვეში, რის შემდეგაც დაიდო ექსკლუზიური უფლებამოსილების განხორციელების შესახებ ხელშეკრულება და დაიწყო აჭარის ექვსივე მუნიციპალიტეტში მონაწილეთა შერჩევის ეტაპი (ქასთინგი). ღონისძიება განხორციელდება მე-2 და მე-3 კვარტალში.

 ღონისძიების „მთის ფესტივალი“ ფარგლებში პირველ კვარტალში გაიწია ღონისძიების შესრულებასთან დაკავშირებული წინამოსამზადებელი სამუშაოები. ღონისძიება განხორციელდება მე-2 კვარტალში.

 გაწეულია ქვეპროგრამის კოორდინატორების შრომის ანაზღაურებაზე 11,9 ათასი ლარი.

ქვეპროგრამის შესრულების პროცენტი: 10,4 %

**ქვეპროგრამის - ინტელექტუალური, კულტურული და საერთაშორისო ღონისძიებები** საანგარიშო პერიოდის გეგმა შეადგენს 114,4 ათას ლარს, საკასო ხარჯი 61,3 ათას ლარს.

ღონისძიება „საერთაშორისო პროექტებსა და ღონისძიებებში მონაწილეობის მხარდაჭერა“ მიმდინარეობს მთელი წლის განმავლობაში. პირველ კვარტალში დაფინანსების უფლება მოიპოვა 8 ბენეფიციარმა შემდეგი მიმართულებებით: არგენტინა - ევრაზიის ინტერნაციონალური კონფერენცია, პოლონეთი - მოხალისეობრივი ერთ კვირიანი პროექტი, რომლის მიზანი იყო პოლუნური საჯარო და არასამთავრობო უწყებების სამუშაო პროცესის გაცნობა, გერმანია - სტაჟირება ერთ თვიან პროგრამაში იულიჰის კვლევით ცენტრში ნეირომეცნიერების განყოფილებაში რადიოლოგიის მიმართულებით. საკასო ხარჯმა შეადგიან 9,1 ათასი ლარი.

ღონისძიების „რა? სად? როდის?“ განხორციელება დაგეგმილია მთელი წლის განმავლობაში. პირველ კვარტალში სახელმწიფო შესყიდვების სააგენტოსგან მიღებული იქნა თანხმობა აღნიშნული ღონისძიების ექსკლუზიური უფლებამოსილების განხორციელების თაობაზე. განხორციელდა ხელვაჩაურის მუნიციპალური ჩემპიონატი, ბათუმის სასკოლო რეგულარული ჩემპიონატის 1-ლი ეტაპი და სტუდენტური რეგულარული ჩემპიონატის მე-2 ეტაპი. გამარჯვებული გუნდებისათვის პრიზების შესყიდვის მიზნით გამოცხადდა ელექტრონული ტენდერი, საკასო ხარჯმა შეადგიან 2,3 ათასი ლარი.

ღონისძიების „ფოტოგრაფიის ბანაკი“ ფარგლებში მოეწყო გასვლითი ბანაკი სვანეთში, მესტიის მუნიციპალიტეტში, რომელიც მიმდინარეობდა 8 დღის განმავლობაში და ჩართული იყო 20 ახალგაზრდა. მოწვეულმა ტრენერმა ჩაატარა მრავალფეროვანი მასტერ-კლასები ფოტოხელოვნების სხვადასხვა მიმართულებით. საკასო ხარჯმა შეადგინა 37,4 ათასი ლარი.

ღონისძიების „YRC- კლუბი“ განხორციელება დაგეგმილია მთელი წლის განმავლობაში. პირველ კვარტალში გაიწია ღონისძიების შესრულებასთან დაკავშირებული წინამოსამზადებელი სამუშაოები, გამოცხადდა ელექტრონული ტენდერი.

გაწეულია ქვეპროგრამის კოორდინატორების შრომის ანაზღაურებაზე 12,5 ათასი ლარი.

ქვეპროგრამის შესრულების პროცენტი: 53,6 %

**ქვეპროგრამის - კარიერული განვითარებისა და ახალგაზრდული ინიციატივების მხარდაჭერა** საანგარიშო პერიოდის გეგმა შეადგენს 60,3 ათას ლარს, საკასო ხარჯი საკასო ხარჯი 19,4 ათას ლარს.

ღონისძიების „კარიერული განვითარების მხარდაჭერა“ ფარგლებში აჭარის ტერიტორიაზე ოპერირებად კერძო კომპანიებში ანაზღაურებად სტაჟირებას გადის 6 ახალგაზრდა, რომელთა დაფინანსება ხდება ერთჯერადი გასაცემელის სახით. დამატებით მიმდინარეობს მოლაპარაკებები კერძო კომპანიებთან და ახალგაზრდებისათვის ახალი სტაჟირების პროგრამების შეთავაზება. განაცხადების მიღება გაგრძელდება წლის ბოლომდე, საკასო ხარჯმა შეადგიან 1,6 ათასი ლარი.

ღონისძიების „პროფესიული განვითარების ხელშეწყობა“ ფარგლებში პირველ კვარტალში დაფინანსების უფლება მოიპოვა 19-მა ბენეფიციარმა. განაცხადების მიღება გაგრძელდება მიმდინარე წლის ბოლომდე. საკასო ხარჯმა შეადგიან 11,9 ათასი ლარი.

ღონისძიების „ექსპო YRC“ განხორციელება დაგეგმილია პირველ და მეორე კვარტალში, პირველ კვარტალში გაიწია ღონისძიების შესრულებასთან დაკავშირებული წინამოსამზადებელი სამუშაოები, გამოცხადდა ელექტრონული ტენდერი, ღონისძიება განხორციელდება მე-2 კვარტალში.

ღონისძიების „თავისუფალი ინიციატივების მხარდაჭერა“ ფარგლებში პირველ კვარტალში მომართვიანობისა და კონკურენციის გათვალისწინებით, გამარჯვებულად გამოვლინდა 2 პროექტი, ბენეფიციარებთან გაფორმდა ხელშეკრულება, ხოლო დაფინანსება მოხდება საპროექტო განაცხადის ავტორების მიერ, შესრულებული სამუშაოების წარმოდგენის შემდეგ მომდევნო კვარტალში.

ღონისძიების „ახალგაზრდა სტარტაპერების მხარდაჭერა“ ფარგლებში პირველ კვარტალში დასრულდა განაცხადების მიღება, ამ ეტაპისთვის მიმდინარეობს შემოსული საპროექტო განაცხადების გადარჩევა და გასაუბრებებისთვის მზადება. დაფინანსება განხორციელდება მეორე კვარტალში.

 გაწეულია ქვეპროგრამის კოორდინატორების შრომის ანაზღაურებაზე 5,9 ათასი ლარი.

ქვეპროგრამის შესრულების პროცენტი: 32,2 %

**აჭარის ავტონომიური რესპუბლიკის განათლების, კულტურისა და სპორტის სამინისტროს საქვეუწყებო დაწესებულება - საარქივო სამმართველო 2024 წელს ახორციელებს ერთ პროგრამას - საარქივო ფონდის დაცვა, შენახვა, გაუმჯობესება, რომელიც მოიცავს ორ ქვეპროგრამას: საარქივო სამმართველოს მართვა და მომსახურების მიწოდება, რომელიც წარმოადგენს ადმინისტრაციულ ხარჯებს, ასევე ქვეპროგრამას - საარქივო დოკუმენტების ელექტრონული არქივის შექმნა.**

**ქვეპროგრამის - საარქივო დოკუმენტების ელექტრონული არქივის შექმნა** საანგარიშო პერიოდის გეგმა შეადგენს 115,7 ათას ლარს, შესრულება შეადგენს 111,7 ათას ლარს.

ქვეპროგრამის ფარგლებში განხორციელდა შემდეგი საქმიანობა:

ხელშეკრულებით აყვანილია პერსონალი, რომელიც ახორციელებს საარქივო დოკუმენტების ელექტრონულ ფორმატში გადაყვანას, ხარჯი გაწეულია 111,7 ათასი ლარი.

 ქვეპროგრამის შესრულების პროცენტი: 96,5 %